Source: https://ficek.sk/rozdelenie-najmu-26963
Timestamp: 2020-02-21 18:31:44+00:00
Document Index: 15398948

Matched Legal Cases: ['§ 139', '§ 150', 'súd ', '§ 150', 'súd ', '§ 149']

[2020] Rozdelenie nájmu | Právna Poradňa
Odpovedané dňa: 4. 6. 2017
Otázka: Rozdelenie nájmu
Dobrý deň, mám otázku týkajúcu sa rodinného domu, kde v pivničných priestoroch máme dlhé roky pohostinstvo, ktoré využíva nájomca. Po smrti mamy prebehlo dedičské konanie kde sme nadobudli otec, ja a moji dvaja súrodenci dedičstvo v podiele 1/4. Otec sa s nájomcom pohostinstva dohodol na platení mesačného nájmu za využívanie priestorov. Moja otázka znie: Máme ako súrodenci nárok žiadať rozdelenie finančnej sumy za nájom alebo je iba na otcovi, či si celú sumu ponechá? Ďakujem Vám za odpoveď.
Odpoveď: Rozdelenie nájmu
Dobrý deň, v zmysle ustanovenia § 139 ods. 1 Z právnych úkonov týkajúcich sa spoločnej veci sú oprávnení a povinní všetci spoluvlastníci spoločne a nerozdielne. Tzn. že nájomné za časť alebo celú spoločnú nehnuteľnosť môže od nájomcu prevziať i jeden z podielových spoluvlastníkov. Týmto zaplatením nájomného nájomca splní svoju povinnosť zaplatiť nájomné. Nakoľko však nehnuteľnosť vlastníte štyria, toto nájomné sa má deliť medzi Vás štyroch. Toto platí, kým nie je medzi podielovými spoluvlastníkmi dohodnuté inak. Ak medzi Vami neexistuje žiadna dohoda, tak by po prevzatí nájomného od nájomcu mal otec túto sumu rozdeliť na 4 a vyplatiť Vám adekvátnu časť.
Podotázka: Rozdelenie nájmu (Spoluvlastníctvo)
Dobrý deň, rad by som vedel do koľkých rokov po rozvode musí byt vysporiadaný byt, bezpodielové spoluvlastníctvo, bez viazanosti, či zadĺženia. Ďakujem.
podľa ust. § 150 Občianskeho zákonníka platí :
Z uvedeného zák. ustanovenia vyplýva, že manželia po rozvode pokiaľ sa nedohodnú na vyporiadaní, v lehote do 3 rokov môžu podať návrh na súd, aby vyporiadal ich bezpodielové spoluvlastníctvo, pričom súd vychádza pri vyporiadaní z uvedeného ustanovenia § 150 Obč. zákonníka.
Ak v lehote do 3 rokov od rozvodu nedôjde k vyporiadaniu dohodou alebo nedôjde k podaniu návrhu na súd v tejto lehote , potom zo zákona platí ust. § 149 ods. 4 Občianskeho zákonníka (citujeme) :
T.j. : Po uplynutí lehoty 3 rokov zo zákona platí, že hnuteľné veci sú vlastníctve toho z manželov, ktorý ich užíva pre svoju potrebu, svojej rodiny a domácnosti a ohľadom nehnuteľností, že sú v podielovom spoluvlastníctve oboch manželov.
To, že na byte viaznu nejaké podlžnosti /úver, pôžička/ nie je podstatné. Právne vzťahy z úveru alebo pôžičky sa riadia predpismi, na základe ktorých boli poskytnuté.